Z Á P I S N I C A č. 8

**z 8. riadneho zasadnutia Obecného zastupiteľstva obce Perín – Chym , dňa 09.02. 2016**

**Prítomní :** podľa prezenčnej listiny

**Za návrhovú komisiu :** Ing. Roland Vinter, Ing. Miroslav Podžuban

**Za overovateľov zápisnice:** Róbert Kapaló, Karol Kočiš

**Zapísala :** Ing. M. Štefánová

**Program :**

1. Otvorenie *(určenie zapisovateľa, overovateľov zápisnice; voľba návrhovej komisie; schválenie programu)*
2. Informácia starostu obce za uplynulé obdobie
3. Kontrola plnenia uznesení
4. Schválenie Zadania pre vypracovanie Územného plánu obce Perín-Chym
5. Schválenie postupu obstarávania územnoplánovacej dokumentácie „ Návrh Územného plánu obce Perín-Chym
6. Diskusia
7. Záver

**K bodu č.1 :**

Zasadnutie obecného zastupiteľstva sa začalo príhovorom starostu obce MVDr. Ladislava Molnára PhD. , ktorý srdečne privítal poslancov a všetkých prítomných. Starosta oboznámil prítomných s programom zasadnutia, s ktorým všetci poslanci súhlasili. Starosta navrhol návrhovú komisiu, overovateľov a zapisovateľku zápisnice, ktorí boli schválení.

**K bodu č.2 a 3 :**

Starosta obce informoval prítomných o :

* schválenej dotácii na zateplenie budovy Materskej školy vo výške 165 365,00- eur, ide hlavne o izoláciu fasády a podkrovia
* dodatkom k zmluve bol ošetrený posun prác spojených s likvidáciou smetísk, kvôli nevhodnému počasiu
* plánuje sa prečistenie rigola nad cintorínom vo Vyšnom Lánci

Pán starosta dal hlasovať.

**K bodu č. 4**

Nakoľko obec pristúpila k tomu, aby bol vypracovaný nový územný plán a je možnosť uchádzať sa o dotáciu, je potrebné k žiadosti doložiť potrebné uznesenia. Poslanci boli informovaní o Zadaní pre vypracovanie územného plánu ako aj o podaných pripomienkach v rámci prerokovania. Starosta informoval, že dokumentáciu zabezpečovala Ing.arch. Hoppanová. Vyzval poslancov, aby zozbierali pripomienky a návrhy občanov, ktoré budú následne prerokované na zasadnutí OZ a zaslané spracovateľovi Ing. arch. Malinovskému. Poslanec Ing. Vinter prečítal správu Ing. Hoppanovej o doterajšom priebehu obstarávania ÚP a ďalej stanovisko Okresného úradu Košice, Odboru výstavby a bytovej politiky, v ktorom odporúča schválenie Zadania ÚP. Starosta predniesol vyhodnotenie pripomienok z verejného prerokovania Zadania.

Po prerokovaní problematiky sa pristúpilo k hlasovaniu.

**K bodu č.5**

V tomto bode boli poslanci oboznámení so zdĺhavosťou a náročnosťou prípravy nového územného plánu a o možnosti požiadať o dotáciu na ďalší rok, ak by nebola schválená skôr. Preto sa hlasovalo o možnosti ukončenia a schválenia nového územného plánu najneskôr do konca roka 2018.

**K bodu č. 6**

V tomto bode starosta informoval o:

- spore Obec verzus Brandis

- prácach VSE pri umiestnení trafostanice a výmene stĺpov

- rekonštrukcii pošty

**K bodu č. 7**

Pán starosta sa poďakoval všetkým prítomným za účasť a ukončil zasadnutie OZ.

.............................. ................................... ..............................................

 Róbert Kapaló Karol Kočiš MVDr. Ladislav Molnár PhD.

 overovateľ overovateľ starosta obce

**PRIJATÉ UZNESENIA**

**z 8. riadneho zasadnutia Obecného zastupiteľstva obce Perín – Chym , dňa 09.02.2016**

**UZNESENIE č. 72**

Obecné zastupiteľstvo v Períne – Chyme **b e r i e na vedomie**  informáciu starostu za uplynulé obdobie od posledného zasadnutia OZ.

 Hlasovanie : za: 8 , proti : 0 , zdržali sa: 0

**UZNESENIE č. 73**

Obecné zastupiteľstvo v Períne – Chyme :

1. **s ú h l a s í**  s vyhodnotením pripomienok podaných v rámci prerokovania Zadania pre vypracovanie Územného plánu obce (ÚPN-O) Perín-Chym,

**s c h v a ľ u j e** podľa § 20 ods. 7 písm. c) zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, vo väzbe na zákon SNR č. 369/1990 Z. z. o obecnom zriadení v znení neskorších predpisov **Zadanie pre vypracovanie Územného plánu obce (ÚPN-O) Perín - Chym,** ktoré bolo prerokované v zmysle § 20 ods. 2 stavebného zákona a posúdené Okresným úradom Košice, odbor výstavby a bytovej politiky podľa §20 ods.6 stavebného zákona, stanoviskom OU-KE-OVBP1-2016/009179, zo dňa 08.02.016,

**ž i a d a** starostu obce zabezpečiť, prostredníctvom odborne spôsobilej osoby pre obstaranie Územného plánu obce, obstaranie ďalších etáp Územného plánu obce (ÚPN-O) Perín - Chym, pričom v zmysle prijatého postupu vyplývajúceho z  ustanovení stavebného zákona nasledujúcou etapou je spracovanie Návrhu Územného plánu obce .

Hlasovanie : za: 8 , proti : 0 , zdržali sa: 0

**UZNESENIE č. 74**

# Obecné zastupiteľstvo v Períne – Chyme s  c h v a ľ u j e postup obstarávania územnoplánovacej dokumentácie „Návrh Územného plánu obce Perín - Chym“ s tým, aby proces obstarania a schválenia Územného plánu obce Perín - Chym bol ukončený najneskôr do konca roka 2018.

Hlasovanie : za: 8 , proti : 0 , zdržali sa: 0